title: A Bizottság (EU) 2019/2093 végrehajtási rendelete (2019. november 29.) a 333/2007/EK rendeletnek a 3-monoklórpropán-1,2-diol (3-MCPD)-zsírsavészterek, a glicidil-zsírsavészterek, a perklorát és az akrilamid vizsgálata tekintetében történő módosításáról (EGT-vonatkozású szöveg)

text:
                  9.12.2019

                  HU

                  Az Európai Unió Hivatalos Lapja

                  L 317/96

         A BIZOTTSÁG (EU) 2019/2093 VÉGREHAJTÁSI RENDELETE
         (2019. november 29.)
         a 333/2007/EK rendeletnek a 3-monoklórpropán-1,2-diol (3-MCPD)-zsírsavészterek, a glicidil-zsírsavészterek, a perklorát és az akrilamid vizsgálata tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (a hatósági ellenőrzésekről szóló rendelet) (1) és különösen annak 34. cikke (6) bekezdésére,
         mivel:

                     (1)

                     A 333/2007/EK bizottsági rendelet (2) meghatározza az élelmiszerekben előforduló egyes szennyező anyagok mennyiségének hatósági ellenőrzéséhez alkalmazandó mintavételi és vizsgálati módszereket.

                     (2)

                     Az élelmiszerekben található 3-monoklórpropán-1,2-diol (3-MCPD)-zsírsavészterek, glicidil-zsírsavészterek és perklorát megengedett legnagyobb értékeit az 1881/2006/EK bizottsági rendelet (3) állapította meg. Az (EU) 2017/2158 bizottsági rendelet (4) az élelmiszerek akrilamid-tartalmának csökkentésével kapcsolatos kockázatcsökkentő intézkedéseket és referenciaszinteket állapít meg.

                     (3)

                     A 333/2007/EK rendelet megállapítja azon egyedi alkalmassági kritériumokat, amelyeknek a releváns európai laboratóriumok által az élelmiszerekben előforduló szennyező anyagok tekintetében alkalmazott validált vizsgálati módszereknek meg kell felelniük. Következésképpen helyénvaló megállapítani a 333/2007/EK rendeletben azon egyedi alkalmassági kritériumokat is, amelyeknek az élelmiszerekben található 3-MCPD-zsírsavészterek, glicidil-zsírsavészterek, perklorát és akrilamid legmagasabb szintjeinek ellenőrzésére szolgáló vizsgálati módszernek meg kell felelnie.

                     (4)

                     A takarmányban és az élelmiszerekben előforduló szennyező anyagokkal foglalkozó uniós referencialaboratóriumok iránymutatást dolgoztak ki a kimutatási határ (LOD) és a meghatározási határ (LOQ) méréséhez a takarmányban és élelmiszerekben előforduló szennyező anyagok tekintetében (5). Következésképpen helyénvaló kiigazítani a 333/2007/EK rendeletben szereplő, a kimutatási határhoz és a meghatározási határhoz kapcsolódó fogalommeghatározásokat.

                     (5)

                     A 333/2007/EK rendeletet ezért ennek megfelelően módosítani kell.

                     (6)

                     Az (EU) 2017/625 rendelet 2019. december 14-től alkalmazandó. Ezért ezt a rendeletet is az említett időponttól indokolt alkalmazni.

                     (7)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. Cikk
            A 333/2007/EK rendelet a következőképpen módosul:

                        1.

                        az 1. cikk (1) bekezdésének helyébe a következő szöveg lép:

                           „(1)   Az 1881/2006/EK rendelet mellékletének 3., 4. 6. és 9. szakaszában felsorolt ólom, kadmium, higany, szervetlen ón, szervetlen arzén, 3-monoklórpropán-1,2-diol (3-MCPD), 3-MCPD-zsírsavészterek, glicidil-zsírsavészterek, policiklikus aromás szénhidrogének („PAH-ok”) és perklorát mennyiségének ellenőrzése, valamint az (EU) 2017/2158 bizottsági rendelet (*1) szerinti akrilamid-szintek ellenőrzése céljából végzett mintavételt és vizsgálatot e rendelet mellékletével összhangban kell végezni.

                           (*1)  A Bizottság (EU) 2017/2158 rendelete (2017. november 20.) az élelmiszerek akrilamid-tartalmának csökkentésével kapcsolatos kockázatcsökkentő intézkedések és referenciaszintek megállapításáról (HL L 304., 2017.11.21., 24. o.).”"

                        2.

                        a melléklet e rendelet mellékletének megfelelően módosul.

            2. Cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ez a rendelet 2019. december 14-től alkalmazandó.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. november 29-én.

                  a Bizottság részéről

                  az elnök

               Jean-Claude JUNCKER

            (1)  HL L 95., 2017.4.7., 1. o.

            (2)  A Bizottság 333/2007/EK rendelete (2007. március 28.) az élelmiszerekben előforduló nyomelemek és élelmiszer-feldolgozás során keletkező szennyező anyagok mennyiségének ellenőrzése céljából végzett mintavétel és vizsgálat módszereinek megállapításáról (HL L 88., 2007.3.29., 29. o.).

            (3)  A Bizottság 1881/2006/EK rendelete (2006. december 19.) az élelmiszerekben előforduló egyes szennyező anyagok felső határértékeinek meghatározásáról (HL L 364., 2006.12.20., 5. o.).

            (4)  A Bizottság (EU) 2017/2158 rendelete (2017. november 20.) az élelmiszerek akrilamid-tartalmának csökkentésével kapcsolatos kockázatcsökkentő intézkedések és referenciaszintek megállapításáról (HL L 304., 2017.11.21., 24. o.).

            (5)  Guidance Document on the Estimation of LOD and LOQ for Measurements in the Field of Contaminants in Feed and Food (Iránymutatás a kimutatási határ és a meghatározási határ méréséhez a takarmányban és élelmiszerekben előforduló szennyező anyagok tekintetében), JRC Technical Reports EUR 28099 EU (2016). A következő címen érhető el: http://publications.jrc.ec.europa.eu/repository/bitstream/JRC102946/eur%2028099%20en_lod%20loq%20guidance%20document.pdf

            MELLÉKLET
            A 333/2007/EK rendelet melléklete a következőképpen módosul:

                        1.

                        a C.3.1. pontban (Fogalommeghatározások) a LOD és a LOQ meghatározása helyébe a következő szöveg lép:

                           „»LOD«= kimutatási határ: az a legkisebb mért tartalom, amelyből elfogadható statisztikai bizonyossággal lehet a vizsgált anyag jelenlétére következtetni.

                           »LOQ«= meghatározási határ: a vizsgált anyag azon legkisebb mennyisége, amely még elfogadható statisztikai biztonsággal mérhető.”

                        2.

                        a C.3.3.1. pontban (Alkalmassági kritériumok) a b) pont helyébe a következő szöveg lép:

                                    „b)

                                    A 3-monoklórpropán-1,2-diol (3-MCPD), a 3-MCPD-zsírsavészterek és glicidil-zsírsavészterek vizsgálati módszereire vonatkozó alkalmassági kritériumok:

                                                —

                                                Az 1881/2006/EK rendelet mellékletének 4.1. pontjában meghatározott élelmiszerekben található 3-MCPD vizsgálati módszereire vonatkozó alkalmassági kritériumok

                                                   6a. táblázat

                                                            Paraméter

                                                            Kritérium

                                                            Alkalmazási kör

                                                            Az 1881/2006/EK rendelet mellékletének 4.1. pontjában meghatározott élelmiszerek

                                                            Specifikusság

                                                            Mátrix- vagy spektrális interferenciától mentes

                                                            Vakérték

                                                            Kevesebb, mint a LOD

                                                            Megismételhetőség (RSDr)

                                                            A (módosított) Horwitz-egyenletből levezetett RSDR 0,66-szorosa

                                                            Reprodukálhatóság (RSDR)

                                                            A (módosított) Horwitz-egyenletből levezetve

                                                            Visszanyerés

                                                            75–110 %

                                                            Kimutatási határ (LOD)

                                                            ≤ 5 μg/kg (szárazanyagra)

                                                            Meghatározási határ (LOQ)

                                                            ≤ 10 μg/kg (szárazanyagra)

                                                —

                                                Az 1881/2006/EK rendelet mellékletének 4.3. pontjában meghatározott élelmiszerekben található 3-MCPD vizsgálati módszereire vonatkozó alkalmassági kritériumok

                                                   6b. táblázat

                                                            Paraméter

                                                            Kritérium

                                                            Alkalmazási kör

                                                            Az 1881/2006/EK rendelet mellékletének 4.3. pontjában meghatározott élelmiszerek

                                                            Specifikusság

                                                            Mátrix- vagy spektrális interferenciától mentes

                                                            Vakérték

                                                            Kevesebb, mint a LOD

                                                            Megismételhetőség (RSDr)

                                                            A (módosított) Horwitz-egyenletből levezetett RSDR 0,66-szorosa

                                                            Reprodukálhatóság (RSDR)

                                                            A (módosított) Horwitz-egyenletből levezetve

                                                            Visszanyerés

                                                            75–110 %

                                                            Kimutatási határ (LOD)

                                                            ≤ 7 μg/kg

                                                            Meghatározási határ (LOQ)

                                                            ≤ 14 μg/kg

                                                —

                                                Az 1881/2006/EK rendelet mellékletének 4.3. pontjában meghatározott élelmiszerekben található, 3-MCPD-ként kifejezett 3-MCPD-zsírsavészterek vizsgálati módszereire vonatkozó alkalmassági kritériumok

                                                   6c. táblázat

                                                            Paraméter

                                                            Kritérium

                                                            Alkalmazási kör

                                                            Az 1881/2006/EK rendelet mellékletének 4.3. pontjában meghatározott élelmiszerek

                                                            Specifikusság

                                                            Mátrix- vagy spektrális interferenciától mentes

                                                            Megismételhetőség (RSDr)

                                                            A (módosított) Horwitz-egyenletből levezetett RSDR 0,66-szorosa

                                                            Reprodukálhatóság (RSDR)

                                                            A (módosított) Horwitz-egyenletből levezetve

                                                            Visszanyerés

                                                            70–125 %

                                                            Kimutatási határ (LOD)

                                                            Az LOQ háromtizede

                                                            Meghatározási határ (LOQ)
                                                            a 4.3.1. és 4.3.2. pontban meghatározott élelmiszerek esetében

                                                            ≤ 100 μg/kg olajokban és zsírokban

                                                            Meghatározási határ (LOQ)
                                                            a 4.3.3. és 4.3.4. pontban meghatározott, < 40 % zsírtartalmú élelmiszerek esetében

                                                            ≤ felső határérték kétötöde

                                                            Meghatározási határ (LOQ)
                                                            a 4.3.4. pontban meghatározott, ≥ 40 % zsírtartalmú élelmiszerek esetében

                                                            ≤ 15 μg/kg zsír

                                                —

                                                Az 1881/2006/EK rendelet mellékletének 4.2. pontjában meghatározott élelmiszerekben található, glicidolként kifejezett glicidil-zsírsavészterek vizsgálati módszereire vonatkozó alkalmassági kritériumok

                                                   6d. táblázat

                                                            Paraméter

                                                            Kritérium

                                                            Alkalmazási kör

                                                            Az 1881/2006/EK rendelet mellékletének 4.2. pontjában meghatározott élelmiszerek

                                                            Specifikusság

                                                            Mátrix- vagy spektrális interferenciától mentes

                                                            Megismételhetőség (RSDr)

                                                            A (módosított) Horwitz-egyenletből levezetett RSDR 0,66-szorosa

                                                            Reprodukálhatóság (RSDR)

                                                            A (módosított) Horwitz-egyenletből levezetve

                                                            Visszanyerés

                                                            70–125 %

                                                            Kimutatási határ (LOD)

                                                            Az LOQ háromtizede

                                                            Meghatározási határ (LOQ)
                                                            a 4.2.1. és 4.2.2. pontban meghatározott élelmiszerek esetében

                                                            ≤ 100 μg/kg olajokban és zsírokban

                                                            Meghatározási határ (LOQ)
                                                            a 4.2.3. pontban meghatározott, < 65 % zsírtartalmú, és a 4.2.4. pontban meghatározott, < 8 % zsírtartalmú élelmiszerek esetében

                                                            ≤ felső határérték kétötöde

                                                            Meghatározási határ (LOQ)
                                                            a 4.2.3. pontban meghatározott, ≥ 65 % zsírtartalmú, és a 4.2.4. pontban meghatározott, ≥ 8 % zsírtartalmú élelmiszerek esetében

                                                            ≤ 31 μg/kg zsír”

                        3.

                        a C.3.3.1. pontban (Alkalmassági kritériumok) a d) pont (Megjegyzések az alkalmassági kritériumokhoz) helyébe a következő szöveg lép:

                                    „d)

                                    Az akrilamid vizsgálati módszereire vonatkozó alkalmassági kritériumok:

                                       8. táblázat

                                                Paraméter

                                                Kritérium

                                                Alkalmazási kör

                                                Minden élelmiszer

                                                Specifikusság

                                                Mátrix- vagy spektrális interferenciától mentes

                                                Vakérték

                                                Kevesebb, mint a LOD

                                                Megismételhetőség (RSDr)

                                                A (módosított) Horwitz-egyenletből levezetett RSDR 0,66-szorosa

                                                Reprodukálhatóság (RSDR)

                                                A (módosított) Horwitz-egyenletből levezetve

                                                Visszanyerés

                                                75–110 %

                                                Kimutatási határ (LOD)

                                                Az LOQ háromtizede

                                                Meghatározási határ (LOQ)

                                                < 125 µg/kg referenciaszintű élelmiszerek esetében: ≤ a referenciaszint kétötöde (de nem szükséges kisebbnek lennie 20 µg/kg-nál)
                                                ≥ 125 µg/kg referenciaszintű élelmiszerek esetében: ≤ 50 µg/kg”

                        4.

                        a C.3.3.1. pont (Alkalmassági kritériumok) a következő e) és f) ponttal egészül ki:

                                    „e)

                                    A perklorát vizsgálati módszereire vonatkozó alkalmassági kritériumok:

                                       9. táblázat

                                                Paraméter

                                                Kritérium

                                                Alkalmazási kör

                                                Minden élelmiszer

                                                Specifikusság

                                                Mátrix- vagy spektrális interferenciától mentes

                                                Megismételhetőség (RSDr)

                                                A (módosított) Horwitz-egyenletből levezetett RSDR 0,66-szorosa

                                                Reprodukálhatóság (RSDR)

                                                A (módosított) Horwitz-egyenletből levezetve

                                                Visszanyerés

                                                70-110 %

                                                Kimutatási határ (LOD)

                                                Az LOQ háromtizede

                                                Meghatározási határ (LOQ)

                                                ≤ felső határérték kétötöde

                                    f)

                                    Megjegyzések az alkalmazási kritériumokhoz:
                                    A Horwitz-egyenlet (*1) (koncentráció: 1,2 × 10-7 ≤ C ≤ 0,138) és a módosított Horwitz-egyenlet (*2) (koncentráció: C < 1,2 × 10-7) olyan általános pontossági egyenlet, amely független a vizsgált komponenstől és a mátrixtól, és a legtöbb rutinszerű analitikai módszer esetében kizárólag a koncentrációtól függ.
                                    Módosított Horwitz-egyenlet C < 1,2 × 10-7 koncentráció esetén:
                                    RSDR = 22 %
                                    ahol:

                                                —

                                                RSDR a reprodukálhatósági körülmények között kapott eredményekből számított relatív szórás

                                                —

                                                C a koncentráció (azaz 1 = 100 g/100 g, 0,001 = 1 000 mg/kg). A módosított Horwitz-egyenlet C < 1,2 × 10-7 koncentráció esetén alkalmazandó.

                                          Horwitz-egyenlet 1,2 x 10-7 ≤ C ≤ 0,138 koncentráció esetén:
                                    RSDR = 2C(–0,15)

                                    ahol:

                                                —

                                                RSDR a reprodukálhatósági körülmények között kapott eredményekből számított relatív szórás

                                                —

                                                C a koncentráció (azaz 1 = 100 g/100 g, 0,001 = 1 000 mg/kg). A Horwitz-egyenlet 1,2 × 10-7 ≤ C ≤ 0,138 koncentráció esetén alkalmazandó.

                           (*1)  W. Horwitz, L.R. Kamps, K.W. Boyer, J.Assoc.Off.Analy.Chem.,63, 1980, 1344-1354."

                           (*2)  Thompson, Analyst, 125, 2000, 385-386.”"

                        5.

                        a C.3.3.2. pontban (Célszerűségi elv) a „8. táblázat” szövegrész helyébe a „10. táblázat” szöveg lép.

               (*1)  W. Horwitz, L.R. Kamps, K.W. Boyer, J.Assoc.Off.Analy.Chem.,63, 1980, 1344-1354.

               (*2)  Thompson, Analyst, 125, 2000, 385-386.”«


title: A Bizottság (EU) 2019/2094 végrehajtási rendelete (2019. november 29.) az 540/2011/EU végrehajtási rendeletnek a benfluralin, a dimoxistrobin, a fluazinam, a flutolanil, a mankozeb, a mekoprop-P, a mepikvát, a metiram, az oxamil és a piraklostrobin hatóanyag jóváhagyási időtartamának meghosszabbítása tekintetében történő módosításáról (EGT-vonatkozású szöveg)

text:
                  9.12.2019

                  HU

                  Az Európai Unió Hivatalos Lapja

                  L 317/102

         A BIZOTTSÁG (EU) 2019/2094 VÉGREHAJTÁSI RENDELETE
         (2019. november 29.)
         az 540/2011/EU végrehajtási rendeletnek a benfluralin, a dimoxistrobin, a fluazinam, a flutolanil, a mankozeb, a mekoprop-P, a mepikvát, a metiram, az oxamil és a piraklostrobin hatóanyag jóváhagyási időtartamának meghosszabbítása tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 17. cikke első bekezdésére,
         mivel:

                     (1)

                     Az 540/2011/EU bizottsági végrehajtási rendelet (2) mellékletének A. része meghatározza az 1107/2009/EK rendelet értelmében jóváhagyottnak tekintendő hatóanyagokat.

                     (2)

                     A dimoxistrobin, a mankozeb, a mekoprop-P, a metiram, az oxamil és a piraklostrobin hatóanyag jóváhagyási időtartamát az (EU) 2018/1796 bizottsági végrehajtási rendelet (3)2020. január 31-ig meghosszabbította.

                     (3)

                     A benfluralin, a fluazinam, a flutolanil és a mepikvát hatóanyag jóváhagyási időtartamát az (EU) 2019/168 bizottsági végrehajtási rendelet (4)2020. február 29-ig meghosszabbította.

                     (4)

                     Az említett anyagok jóváhagyásának meghosszabbítása érdekében a 844/2012/EU bizottsági végrehajtási rendeletnek (5) megfelelően kérelmeket nyújtottak be.

                     (5)

                     mivel az anyagok értékelése a kérelmezőkön kívül álló okok miatt halasztást szenvedett, a szóban forgó hatóanyagok jóváhagyása valószínűleg még azelőtt lejár, hogy meghosszabbításukról döntés születne. Ezért jóváhagyási időtartamukat meg kell hosszabbítani.

                     (6)

                     Tekintettel az 1107/2009/EK rendelet 17. cikkének első bekezdésében foglalt célra, azokban az esetekben, amikor a Bizottság olyan rendeletet fogad el, amelynek értelmében az e rendelet mellékletében említett valamely hatóanyag jóváhagyása nem kerül meghosszabbításra, mivel a jóváhagyás feltételei nem teljesülnek, a Bizottság a lejárat időpontjaként vagy az e rendelet hatálybalépése előtt érvényben lévő időpontot, vagy azon rendelet hatálybalépésének időpontját határozza meg, amelynek értelmében a hatóanyag jóváhagyása nem kerül meghosszabbításra – attól függően, melyik időpont a későbbi. Azokban az esetekben, amikor a Bizottság az e rendelet mellékletében említett valamely hatóanyag jóváhagyásának meghosszabbítására vonatkozó rendeletet fogad el, arra törekszik, hogy – a körülményeknek megfelelően – a lehető legkorábbi alkalmazási időpontot tűzze ki.

                     (7)

                     Az 540/2011/EU végrehajtási rendeletet ezért ennek megfelelően módosítani kell.

                     (8)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Az 540/2011/EU végrehajtási rendelet melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. november 29-én.

                  a Bizottság részéről

                  az elnök

               Jean-Claude JUNCKER

            (1)  HL L 309., 2009.11.24., 1. o.

            (2)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

            (3)  A Bizottság (EU) 2018/1796 végrehajtási rendelete (2018. november 20.) az 540/2011/EU végrehajtási rendeletnek az amidoszulfuron, a bifenox, a klórpirifosz, a klórpirifosz-metil, a klofentezin, a dikamba, a difenokonazol, a diflubenzuron, a diflufenikan, a dimoxistrobin, a fenoxaprop-P, a fenpropidin, a lenacil, a mankozeb, a mekoprop-P, a metiram, a nikoszulfuron, az oxamil, a pikloram, a piraklostrobin, a piriproxifen és a tritoszulfuron hatóanyagok jóváhagyási időtartamának meghosszabbítása tekintetében történő módosításáról (HL L 294., 2018.11.21., 15. o.).

            (4)  A Bizottság (EU) 2019/168 végrehajtási rendelete (2019. január 31.) az 540/2011/EU végrehajtási rendeletnek az abamektin, a Bacillus subtilis (Cohn 1872) QST 713 törzse, a Bacillus thuringiensis ssp. Aizawai, a Bacillus thuringiensis ssp. israeliensis, a Bacillus thuringiensis ssp. kurstaki, a Beauveria bassiana, a benfluralin, a klodinafop, a klopiralid, a Cydia pomonella Granulovirus (CpGV), a ciprodinil, a diklórprop-P, az epoxikonazol, a fenpiroximát, a fluazinam, a flutolanil, a foszetil, a Lecanicillium muscarium, a mepanipirim, a mepikvát, a Metarhizium anisopliae var. Anisopliae, a metkonazol, a metrafenon, a Phlebiopsis gigantea, a primikarb, a Pseudomonas chlororaphis MA 342 törzse, a pirimetanil, a Pythium oligandrum, a rimszulfuron, a spinozad, a Streptomyces K61, a tiakloprid, a tolklofosz-metil, a Trichoderma asperellum, a Trichoderma atroviride, a Trichoderma gamsii, a Trichoderma harzianum, a triklopir, a trinexapak, a tritikonazol, a Verticillium albo-atrum és a ziram hatóanyagok jóváhagyási időtartamának meghosszabbítása tekintetében történő módosításáról (HL L 33., 2019.2.5., 1. o.).

            (5)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).

            MELLÉKLET
            Az 540/2011/EU végrehajtási rendelet mellékletének A. része a következőképpen módosul:

                        1.

                        az 57. sor („Mekoprop-P”) hatodik oszlopában („Jóváhagyás lejárta”) megadott dátum helyébe „2021. január 31.” lép;

                        2.

                        a 81. sor („Piraklostrobin”) hatodik oszlopában („Jóváhagyás lejárta”) megadott dátum helyébe „2021. január 31.” lép;

                        3.

                        a 114. sor („Mankozeb”) hatodik oszlopában („Jóváhagyás lejárta”) megadott dátum helyébe „2021. január 31.” lép;

                        4.

                        a 115. sor („Metiram”) hatodik oszlopában („Jóváhagyás lejárta”) megadott dátum helyébe „2021. január 31.” lép;

                        5.

                        a 116. sor („Oxamil”) hatodik oszlopában („Jóváhagyás lejárta”) megadott dátum helyébe „2021. január 31.” lép;

                        6.

                        a 128. sor („Dimoxistrobin”) hatodik oszlopában („Jóváhagyás lejárta”) megadott dátum helyébe „2021. január 31.” lép;

                        7.

                        a 187. sor („Flutolanil ”) hatodik oszlopában („Jóváhagyás lejárta”) megadott dátum helyébe „2021. február 28.” lép;

                        8.

                        a 188. sor („Benfluralin”) hatodik oszlopában („Jóváhagyás lejárta”) megadott dátum helyébe „2021. február 28.” lép;

                        9.

                        a 189. sor („Fluazinam”) hatodik oszlopában („Jóváhagyás lejárta”) megadott dátum helyébe „2021. február 28.” lép;

                        10.

                        a 191. sor („Mepikvat”) hatodik oszlopában („Jóváhagyás lejárta”) megadott dátum helyébe „2021. február 28.” lép.


title: A Bizottság (EU) 2019/2095 Végrehajtási Rendelete (2019. november 29.) a Lengyelország rendelkezésére álló 2019. évi lazachalászati kvótának a 2018. évi túlhalászás miatt történő csökkentéséről

text:
                  9.12.2019

                  HU

                  Az Európai Unió Hivatalos Lapja

                  L 317/105

         A BIZOTTSÁG (EU) 2019/2095 VÉGREHAJTÁSI RENDELETE
         (2019. november 29.)
         a Lengyelország rendelkezésére álló 2019. évi lazachalászati kvótának a 2018. évi túlhalászás miatt történő csökkentéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös halászati politika szabályainak betartását biztosító uniós ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 105. cikke (1), (2) és (3) bekezdésére,
         mivel:

                     (1)

                     Az (EU) 2017/1970 tanácsi rendelet (2) a 2018. évre kvótát biztosított Lengyelország számára az ICES 22–31 alkörzet uniós vizein a lazac halászatára (SAL/3BCD-F).

                     (2)

                     A 2018. évi halászati kvótát az 1380/2013/EU európai parlamenti és tanácsi rendelet (3) 15. cikkének (9) bekezdése szerinti évek közötti rugalmasság elvének alkalmazása révén megnövelték 1369 egyeddel. A növelés mértékét, amely a 2017. évre engedélyezett kirakodások 10 %-ának felelt meg, a fogási nyilatkozatok alapján kiszámított fel nem használt mennyiségek alapján számították ki. Azonban az 1224/2009/EK rendelet alapján 2018 során Lengyelországban végzett ellenőrző látogatások alkalmával a Bizottság feltárta, hogy hibás és hiányos fogási adatokat jelentettek, és a lazacra vonatkozó 2017. évi lengyel kvótát az ICES 22–31 alkörzet uniós vizein kimerítették. Ezért az 1380/2013/EU rendelet 15. cikkének (9) bekezdése alapján 2017 és 2018 között alkalmazott rugalmasság jogszerűtlen volt, és az érintett mennyiséget le kell vonni a 2018. évi kvótából.

                     (3)

                     A Bizottság az ellenőrzött és a nem ellenőrzött halászati utak kapcsán jelentett adatok keresztellenőrzésével más következetlenségeket is feltárt az ICES 22–31 alkörzet uniós vizein 2018-ban kifogott lazacmennyiségekre vonatkozó lengyel adatokban. A fogás összetételének jelentésében tetten ért következetlenségeket több, az 1224/2009/EK rendelettel összhangban 2018 és 2019 során Lengyelországban végzett ellenőrzés és vizsgálat is megerősítette. Az ellenőrzési jelentéseket megküldték Lengyelország számára és megvitatták Lengyelország képviselőivel.

                     (4)

                     A talált bizonyítékok alapján a Bizottság megállapította, hogy az (EU) 2017/1970 tanácsi rendelet által a 2018. évre Lengyelország számára az ICES 22–31 alkörzet uniós vizein biztosított lazachalászati kvótán felül 2  160 darab lazacot fogtak ki. Az 1224/2009/EK rendelet 105. cikkének (1) bekezdése értelmében ha a Bizottság megállapítja, hogy egy tagállam túllépte a számára kiosztott halászati kvótákat, a Bizottság csökkenti a tagállam jövőbeli kvótáit.

                     (5)

                     Az 1224/2009/EK rendelet 105. cikkének (2) és (3) bekezdése előírja, hogy a következő évre vagy évekre vonatkozó kvótacsökkentéseket az említett bekezdésekben meghatározott szorzótényezők alkalmazásával kell végrehajtani.

                     (6)

                     Ebben az esetben az 1224/2009/EK rendelet 105. cikkének (2) bekezdése alapján 1,00 mértékű szorzótényezőt kell alkalmazni, mivel a túlhalászás a Bizottság számításai szerint nem éri el a 100 tonnát,

               ELFOGADTA EZT A RENDELETET:

            1. cikk
            Az (EU) 2018/1628 tanácsi rendelet (4) értelmében a Lengyelország számára az ICES 22–31 alkörzet uniós vizein biztosított 2019. évi lazachalászati kvótát az e rendelet mellékletében foglaltaknak megfelelően csökkenteni kell.

            2. cikk
            Ez a rendelet az Európai Unió Hivatalos Lapjában való kihirdetését követő hetedik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. november 29-én.

                  a Bizottság részéről

                  az elnök

               Jean-Claude JUNCKER

            (1)  HL L 343., 2009.12.22., 1. o.

            (2)  A Tanács (EU) 2017/1970 rendelete (2017. október 27.) a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2018. évre történő meghatározásáról, továbbá az (EU) 2017/127 rendelet módosításáról (HL L 281., 2017.10.31., 1. o.).

            (3)  Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).

            (4)  A Tanács (EU) 2018/1628 rendelete (2018. október 30.) a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2019. évre történő meghatározásáról, valamint az egyéb vizekben élő állomány vonatkozásában meghatározott bizonyos halászati lehetőség tekintetében az (EU) 2018/120 rendelet módosításáról (HL L 272., 2018.10.31., 1. o.).

            MELLÉKLET

               A TÚLHALÁSZOTT ÁLLOMÁNYOK TEKINTETÉBEN A LENGYELORSZÁG RENDELKEZÉSÉRE ÁLLÓ 2019. ÉVI LAZACHALÁSZATI KVÓTA CSÖKKENTÉSE

                        Tagállam

                        Fajkód

                        Területkód

                        A faj neve

                        A terület neve

                        A 2018. évi kiinduló kvóta (darabszám)

                        A 2018. évi engedélyezett kirakodások (teljes kiigazított mennyiség, darabszám) (1)

                        A 2018. évi teljes kifogott mennyiség
                        (darabszám)

                        Az engedélyezett kirakodások-hoz viszonyított kvótafelhasz-nálás

                        Az engedélyezett kirakodások-hoz viszonyított túlhalászás (darabszám)

                        Szorzótényező  (3)

                        Kiegészítő szorzótényező  (4)
                           ,
                            (5)

                        A 2019-ben alkalmazandó csökkentés (darabszám)

                        PL

                        SAL

                        3BCD-F

                        Lazac

                        A 22–31 alkörzet uniós vizei

                        5 729

                        15 739  (2)

                        17 899

                        113,72 %

                        2 160

                        1,00

                        /

                        2 160

               (1)  A halászati lehetőségeket meghatározó vonatkozó rendeletek értelmében a halászati lehetőségek 1380/2013/EU európai parlamenti és tanácsi rendelet (HL L 354., 2013.12.28., 22. o.) 16. cikkének (8) bekezdése szerinti cseréjének, a 847/96/EK tanácsi rendelet (HL L 115., 1996.5.9., 3. o.) 4. cikkének (2) bekezdése és az 1380/2013/EU rendelet 15. cikkének (9) bekezdése szerint 2017-ről 2018-ra átcsoportosított kvótáknak, valamint a halászati lehetőségek 1224/2009/EK rendelet 37., illetve 105. cikke szerinti újrakiosztásának és csökkentésének a figyelembevétele után valamely tagállam számára rendelkezésre álló kvóták.

               (2)  Ez a mennyiség magában foglal egy 1369 darab lazacot kitevő csökkentést, e mennyiség kifogását ugyanis az 1380/2013/EU rendelet 15. cikkének (9) bekezdésében előírt rugalmasság elve alapján 2018-ban jogosulatlanul engedélyezték a 2017. év tekintetében jelentett hamis és hiányos fogási adatok alapján.

               (3)  Az 1224/2009/EK rendelet 105. cikkének (2) bekezdésében foglaltaknak megfelelően. A túlhalászás × 1,00 mértékű levonás alkalmazandó minden olyan esetben, amikor a túlhalászott mennyiség legfeljebb 100 tonna.

               (4)  Az 1224/2009/EK rendelet 105. cikke (3) bekezdésében foglaltaknak megfelelően amennyiben a túlhalászás mértéke a 10 %-ot meghaladja.

               (5)  Az „A” azt jelzi, hogy 1,5-es kiegészítő szorzótényezőt alkalmaztak a 2016., a 2017. és a 2018. évi folyamatos túlhalászás miatt. A „C” azt jelzi, hogy 1,5-es kiegészítő szorzótényezőt alkalmaztak azért, mert a faj többéves terv hatálya alá tartozik.